# Le Songe de la pucelle

Pour les autres éditions de ce texte, voir Le songe doré de la pucelle<link itemprop='mainEntityOfPage' href='https://fr.wikisource.org/wiki/Le_songe_dor%C3%A9_de_la_pucelle' />.
Cẏ commance le ſonge de la pucelle
a Leure du ſonge dore Lors que laube du iour ſe creue Quon ſe treuue tout-eſſore Sommeil dune nuẏt aſſez griefue Mendormẏ pour la faire briefue Ce fut tout a la fin de maẏ En ieuneſſe na point deſmaẏ
Si touſt que ie fuz endormẏe Deulx perſonnes ie uiz uenir Qui me diſoient ma belle amye Il te fault aultre deuenir Reprens ung nouueau ſouuenir Car denfance tu es deliure Laage enſeigne comme on doibt uiure
Tu es moult belle freſche et ferme Et de tous membres auenue Ce diſt lune ie te afferme Autant que aultre ſoubz la nue Soit deſſoubz robe ou de corps nue Blanche.neufue.dure.et reſaicte Choſe de faczon eſt parſaicte
Jamais plus gente ie ne tins Plus dure ne en meilleur point Beau uiſaige gent corps tetins Qui ſont ozes en meilleur point Car tu es daẏmer droit apoint Lon te tient pour ung chief deupure Bon eſt loupurier qui mieulx eupure
Tu as aſſez dentendement Et ſens pour fille de ieune aage Il nẏ fault point damendement Ne querir aultre perſonnaige Tu es nee de bon lignaige Ainſi comme iaẏ entendu Bien quon ne congnoiſt eſt perdu
Croẏ de uroẏ ſi ie fuſſe homme Je te priaſſe pour ma dame La ſinguliere es en ſomme Qui oncques fut aimee dame Car ie te aſſeure ſur mon ame Que tu es belle tout adroit Qui a belle dame il a droit ﻿La pucelle La firent ung poẏ dinterualle Ses deux ſemblances que ie uẏ Lune monte lautre deualle
Chaſcun aſſez bien ſe cheuẏ Et ſur ma foẏ ie uous pleuẏ Que ie dormẏ iucques alẏe Bien dort qui na merencolẏe
Ainſẏ que perſonne qui ſonge Me ſembla bien quant ie mauiſe Des deux figures de mon ſonge Cognoiſtre ſelon leur deuiſe Labit meſmez les me deuiſe En grouſſe lettre a poẏ de plet Touſiours choſe nouuelle plaiſt
Je prins les lettres a eſpelir Ainſi que fame mal lyſant Lune apres lautre reculir Pour ueoir quilz alloẏent diſant Et tant les alle auiſant Que de leurs mains ie fiz leſpreuue Je croẏ qui bien ſerche bien trouue
Je trouue que lune auoit nom Amours richement atournee Comme dame de grant reuom A bien porter ſon atournee Lautre fut apart deſtournee
Ce fut honte qui ſe baubit Selon la perſonne labit
Amours me print a raiſonner Si fiſt honte puis a ſon tour Moult bien me ſceurent ſermonner Et me uenir tout alentour Elles menerent quant eſtour, Par parolles bien aſſaillans Il neſt aſſault que de uaillans
Diſt amours qui parla premiere Ma ieune fille gente et tendre Jeuneſſe eft touſiours couſtumiere. De tout ſon temps ioẏe tendre Pour ce me uneil les biens entendre De moẏ nes pas encore quicte Il fault que ieuueſſe ſaquitte
Adonc honte reſpont tout court Ma belle fille non feras Car ung mauluais monde ſi court Certes que trop te meſferas Si touſt quamoureuſe ſeras Je te tien pour fame eſperdue Fame ſans honneur eſt perdue ﻿Amours
Honte de paour engendree Auec cette fille uergongne Oncques ne fiſt bonne cendree Diſt amours qui honte ſermonne Et ſi le te dit et gergonne Pour faire ton bec claqueter Veilles ne font que quaqueter ﻿Honte Haa belle fille que feras tu Se tu croẏz cette malle fame Ton fait ne uauldra ung feſtu Folle demourras et infame Pour dieu garde toẏ belle dame Ne pers pas ta uirginite Pucelle eſt grant dignite ﻿Amours Si honte croẏz cette affollee Jamais ne uauldras ung oignon Tu es a prandre ta uollee Pour auoir bien ou iamais nom Choyſis quelque beau compaignon Mais quil ſouffiſe a ta plaiſance Il neſt treſor que ſcuffiſance ﻿Honte Croẏre conſeil ſi deligier Et puys en prendre maladie
A grant peine peut aligier Puẏs quil conuient que le uous die Tantoſt aẏmer a leſtourdie Ne ſeroit point bonne acointance Haſter engendre repentance ﻿Amours A ieune pucelle appartient Deſtre fricque ioẏeuſe et gente Et quant en ce point ſe maintient Ceſt nobleſſe qui ẏ regente De ce ne doẏs eſtre indigente Dancer uoller comme une aronde On na que ſa uie en ce monde ﻿Honte Las auiſe ſe tu taſſers Tu ſeras une eſſeruellee Teſte leuee comme ung ſerfs De tout le monde rauallee Soẏez ma fille entalentee Touſiours ſimple et coẏe te tien En pucelle na que maintien ﻿Amours Aẏme ma fille car ſans faille Tu peux aẏmer ſecretement En bien en honneur ne te chaille Priſee en ſeras haultement Huchee en tout eſbatement
En grans feſtes et atournoẏz Trop craindre ne uault ung tournoẏs ﻿Honte Crainte en ieuneſſe ce me ſemble Ceſt ung ſigne bien a priſer Et ſi doibuent aller emſemble Ou len ſe feroit meſpriſer Ceſt enſeignement ia prins hier Treſtout ainſi que ie le compte Tout noble cueur doit craindre honte ﻿Amours Eſt ce honte deſtre ioẏeuſe Ne de faire les gens ualoir Sans plus eſtre dautruẏ enuieuſe Car du ſourplus ne doit chaloir Mectre ſon temps ſans bien auoir Ceſt fait de trop laſche couraẏge Toſt ou tart le ſcaẏ fait louuraẏge ﻿Honte Faire ualoir pour ualoir moẏns Les autres ne ſeroit pas ſens Je te iure de mes deux mains Tu es folle ſe tu te aſſens A monſtrer a milliers ou a cens Franche comme beſte ſauuage Malle eſt eaue hors de riuaige
﻿Amours Veulx tu plus honneur ne aſſence Que de ueoir ces gentilz galans Courir cheuaulx ferir de lance Et eſpinguer ſans et galotz Dauant toẏ qui auras le los Que pour lamour de toẏ le font Cueur amoureux en ioẏe font ﻿Honte Veulx tu plus eſtre diffamee Que dauoir nom deſtre amoureuſe Dun qui te dit ſa bien amee Touteſfoiz quil uient maleureuſe Garde toẏ poure doloreuſe De te bouter en ſe haſart Buche uert pas a pas art ﻿Amours Recognoys les biens que nature Ta donnez et ſi largement Et faict ſi belle creature Que ceſt ung eſioẏſſement Se ſi non au grant iugement En rendras compte et reliqua On doit garder le reliqua ﻿Honte Tant mieulx ta nature formee Et de toute beaulte remplie
Tant plus doibz eſtre infourmes Et de grans uertuz acomplie Et ton cueur a mal faire plẏe Ton compte ne ſeroit pas bon Qui uouloir a nactendre bon ﻿Amours Sil teſtoit uiſible a iamais Je ne ten uouldroye ſemondre Ne te mouuoir a cecẏ mais Les grans ſi te pouent reſpondre Toutes aẏment ſans en eſcondre Une tant ſoẏt haulte princeſſe Il ne faict pas bon eſtre en preſſe ﻿Honte Pluſeurs foẏz ſe ſont contentees Aulcunes dames par amours Qui puis ſen ſont bien repenties Et en ont fait maintes clamours Mieulx te uault faire tes ramours Que toẏ repentir ſi dieu maẏde A choſe faicte na remide ﻿Amours Ne fut celle du roẏ artus Ẏſeus medee. pollixenne. Et maintes plaines de uertuz Qui aẏmerent de teſte ſaẏne Je te demande en bonne eſtraine
De ce faire qui les blaſma Oncques neut ioẏe qui naẏma ﻿Honte Qui liroit iuſques en la fin La fin nen fut point honnorable Mais douloreuſe a la parfin Ainſi me ſcoit dieu ſecourable Pourtant ny ſoẏez fauorable De exemple nẏ fault ung ne deux Amours dune ioẏe a cent deulx ﻿Amours Narciſus qui ne uoult aẏmer Fut noẏee dens la fontaine Par iugement qui ſut amer Des dieux de ce ſuẏs ie certaine Pource ne ſoẏez ſi haultaine Que tu naẏmes qui taẏmera Haẏne mortelle trop amer ha ﻿Honte Suſanne fut de dieu merie Car ne uoult aymer follement Gardee feut deſtre perie Pour garder honneur ſeullement Selle eut mal du commencement La fin fut bien uictorieuſe Dieu craindre eſt uie glorieuſe ﻿Amours
On peut bien aẏmer ſans follie Ne quil en uiengne deſhonneur Si uillain pencer le foul lẏe Ja dieu ne luẏ ſcoit pardonneur Aẏme ma fille car honneur Ad ce par nature ſeſprent Qui fait ce quil doẏbt ne meſprent ﻿Honte Lentree eſt doulce et atraẏant Ceſt fiel amer de miel confit Dont lon neſt iamais retraint Si touſt que ſe faict deſconfit Non ẏ entrer eſt de prouffit A tout le ſexe feminin En la queue giſt le uenin ﻿Amours Quant lon treuue ung homme ſecret On le peut aẏmer ſeurement Et quil ſoit loẏal et ſecret Pour bien aẏmer entierement Ainſi garde on legierement Sa plaiſance iuſques au bout On ne peut pas aẏmer par tout ﻿Honte Si neſt choſe tant ſoit ſecrete Quen la parfin bien on ne ſaiche Touſiours neſt pas fame diſcrete
De bien ſauoir couurir ſa taiche Quant lun la boute lautre la chace Cliner la fault de quelque part Amours a ſa guiſe depart ﻿Amours Eſcoute la mamẏe neſt ce Grant oultraige a ceſte ypocrite Que feras tu de ta ienneſſe La ueulx tu perdre dune ſuẏte Veulx tu amours mectre en fuẏte Sans faire ton loẏal deuoir On peut bien trop ſouuent deuoir ﻿Honte Ma ſeur aẏmer ſans nul fatras Seroit bonne amour et loẏalle Mais apres le coup du matras Au long aller neſt pas fealle Car humanite cordialle Si fourre trop a lauenture A peine oublie on ſa nature ﻿Amours Sa nature ſe ueult forfaire Dame raiſon eſt par deſſus Pour la corriger et retraẏre Affin quon·ne ſoit pas deceuz Pour ce peut on et ſus et ius Qui ueult reſiſter ſe maiſt dieux
Raiſon domine ſoubz les cieulx ﻿Honte Qui ſeroit ſeur de la raiſon On pourroit·tout auenturer Mais ueoir bruſler aultruẏ maiſon Faict bon la ſienne procurer Que feu nẏ puiſſe poſturer Et quelle ne ſoit deſbaſtie Saige hom par aultruẏ ſe chaſtie ﻿Amours Chacun ſcait bien et neſt pas bourde Que pucelle qui na amẏ Toute ſa uie eſt ſote et lourde Et ne ſcait du bien a demy Ains a touſiours lueil endormẏ Sans faczon ne maniere auoir Ceſt belle choſe que ſauoir ﻿Honte Sauoir pucelle ſobrement Donc ſans uouloir eſtre ſubtille Ceſt la maniere proprement Ou faillir pourroit coup et quille Tout ne uault pas une coquille Quant de langaige ſentremect Qui parle trop menſonge ẏ mect ﻿Amours On dira ce que lon uouldra
Mais ſi pucelle na du bien Nullẏ damer ne laſſauldra Par dieu cela ſauez uous bien Pour ces graces laẏme on bien Que dautrement elle ſoit belle Fame ne doit eſtre rebelle ﻿Honte Aẏes honte dauant les ẏeulx Quant tu ſeras damer eſprinſe Le monde ten aẏmera mieulx Et nen ſeras de dieu reprinſe Conduy ſagement ton emprinſe A dieu ie taẏ dit mon meſſaige Qui conſeil croit il fait que ſaige ﻿La pucelle Adonc les prins a mercier De ce que me uouldrent aprendre Et diz peut on pacifier Je me garderaẏ de meſprendre Lors me uint le grant iour ſourprendre Quant plus riens ny uẏ meſueille Maint ſonge plaiſent a merueille
Et quant ie fu bien eſueillee Pence a ce que ouẏ auoẏe Beaucoup ſonge a la ueillee Et en me pourmenant la uoẏe
Et anſi comme le ſauoẏe Recorde tout deulx ou troẏs foẏz Songes ſont uroẏs aucuneſ foiz
Jalle dauenture trouuer Ung qui ſauoit lire et eſcripre Et meſſaẏe de leſprouuer Sil uouldroit mes ſonges deſcripre Il ſacorda ie luẏ diz ſire Pour dieu que uos mains ſoient legieres Danger eſt daller ſur riuieres
Je luẏ recite mot a mot Ainſẏ que lauoye retenu Selon que tout eſtoit dit mot Et que deſſus eſt contenu Si iaẏ faillẏ ne ſoit tenu En meſprins ie uous en ſupplẏe A paine eſt perſonne acomplie
Et ſil ẏa riens tant ſoit peu Qui ſoit digne deſtre en memoẏre Et dont en doẏe eſtre repeu On fera bien ſon le uoult croẏre Et qui uouldra de ceſte ẏſtoire Que le nom point ne le uous cele Ceſt le ſonge de la pucelle
Cẏ finiſt le ſonge de la pucelle imprime par Robin Foucquet et Jehan cres ſoubz noble et puiſſant ſeigneur Jehan de rohan ſeigneur du gue de liſle Du moẏs de Jan/ uier mil iiii$^c$ iiii uingts et quatre.